Държавен вестник, бр. 16, 2021 г., стр. 152

СТР.  152	
Д Ъ Р Ж А В Е Н  В Е С Т Н И К 	
БРОЙ  16
(3) Когато ПРЗ по ал. 1 се заявява съгласно 
чл. 40, параграф 1, буква „б“ от Регламент (ЕО) 
№ 1107/2009, към заявлението се прилагат:
1. документите по чл. 33, параграфи 3 и 4 от 
Регламент (ЕО) № 1107/2009 на два електронни 
носителя на български и/или на английски 
език в следните области:
а) остатъчни вещества от ПРЗ, проведени 
в държава от зона Южна Европа и Среди­
земноморието;
б) съществуване и поведение в околната 
среда и екотоксикологични характеристики на 
активни вещества и ПРЗ, съдържащи изпитва­
ния, проведени в държава членка от Южната 
зона, и модели, приложими за същата зона;
в) биологични характеристики на ПРЗ, 
проведени в държава членка от Южната зона 
и/или Югоизточната зона, или
2. научна обосновка за съпоставимост на 
селскостопанските практики, фитосанитар­
ните и екологичните (включително клима­
тичните) условия в Република България и 
референтната държава членка, при които е 
изпитван заявеният ПРЗ, изготвена от научен 
колектив от хабилитирани лица.
(4) Документите по ал. 3 се представят на 
два електронни носителя на български и/или 
на английски език.
(5) Изпълнителният директор на БАБХ 
издава разрешение или със заповед отказва 
разрешаването на продукта за растителна 
защита в срок до 120 дни от датата на заяв­
лението. Заповедта за отказ се съобщава на 
заявителя и може да се обжалва по реда на 
Административнопроцесуалния кодекс.
Раздел IV
Особени случаи на разрешаване
Чл. 18. (1) За разрешаване пускането на 
пазара и употребата на ПРЗ с нисък риск съ­
гласно чл. 47 от Регламент (ЕО) № 1107/2009 
заявителят подава в ЦУ на БАБХ заявление 
по образец, утвърден от изпълнителния ди­
ректор на БАБХ, към което прилага:
1. документите по чл. 33, параграф 3 от 
Регламент (ЕО) № 1107/2009 на два електронни 
носителя на български и/или на английски 
език, като проектът на етикет за пускане на 
пазара и употреба е на български език, освен 
в случаите по чл. 34, параграф 1 от Регламент 
(ЕО) № 1107/2009, когато срокът за защита 
на данните на доклади за изпитвания и из­
следвания е изтекъл;
2. писмо за достъп до доклади за изпит­
вания и изследвания по чл. 33, параграф 3 
от Регламент (ЕО) № 1107/2009, когато тези 
доклади не се представят, с официален превод 
на български език на хартиен носител;
3. документ за платена такса съгласно 
чл. 3, ал. 4 от ЗБАБХ, когато плащането не 
е извършено по електронен път.
(2) За разрешаване пускането на пазара 
и употребата на ПРЗ, разрешен като ПРЗ с 
нисък риск в друга държава членка (рефе­
рентна) от Южната зона, заявителят подава в 
ЦУ на БАБХ заявление по образец, утвърден 
от изпълнителния директор на БАБХ, към 
което прилага:
1. копие на разрешението от референтна­
та държава членка с официален превод на 
български език;
2. проект на етикет за пускане на пазара 
и употреба на ПРЗ на електронен носител на 
български език;
3. доклад за оценка от референтната държава 
членка, съдържащ информация за оценката 
и решението относно ПРЗ; когато заявителят 
не разполага с него, БАБХ го изисква от ре­
ферентната държава членка по служебен път.
(3) В случаите по ал. 2 документите не се 
изпращат в ЦОРХВ за изготвяне на оценка с 
доклад за оценка. Изпълнителният директор 
на БАБХ издава разрешение или със заповед 
отказва в случаите по чл. 36, параграф 3 от 
Регламент (ЕО) № 1107/2009 разрешаването 
на продукта за растителна защита в срок до 
60 дни от подаването на заявлението. Запо­
ведта за отказ се съобщава на заявителя и 
може да се обжалва по реда на Администра­
тивнопроцесуалния кодекс.
(4) За разрешаване пускането на пазара 
и употребата на ПРЗ с нисък риск по ал. 2 
такси не се заплащат.
Чл. 19. (1) За разширяване на обхвата на 
издадено разрешение за пускане на пазара 
и употреба на ПРЗ за минимална употреба 
съгласно чл. 51, параграф 1 от Регламент (ЕО) 
№ 1107/2009 притежателят на разрешението 
подава в ЦУ на БАБХ заявление по образец, 
утвърден от изпълнителния директор на БАБХ, 
към което прилага:
1. доклади за изпитвания и изследвания 
в област „остатъчни вещества от ПРЗ“, про­
ведени в държава от зона Южна Европа и 
Средиземноморието, когато минималната 
употреба се отнася за растения и растителни 
продукти, които могат да бъдат използвани за 
храни или фуражи, на два електронни носи­
теля на български и/или на английски език;
2. данни от опити за ефикасност в област 
„биологични характеристики на ПРЗ“, про­
ведени в държава членка от Южната зона и 
Югоизточната зона, ако такива са налични, 
на два електронни носителя на български и/
или на английски език;
3. писмо за достъп до докладите по т. 1 
и 2, когато докладите не се представят, с 
официален превод на български език на 
хартиен носител;
4. оценка на риска за оператора, работника 
и случайните лица за заявената минимална 
употреба на ПРЗ, при необходимост, на два 
електронни носителя на български и/или на 
английски език;
5. проект на етикет за пускане на пазара и 
употреба на ПРЗ на два електронни носителя 
на български език.